CELEX: 62001CC0047
Language: fi
Date: 2002-06-06
Title: Julkisasiamiehen ratkaisuehdotus Jacobs 6 päivänä kesäkuuta 2002. # Euroopan yhteisöjen komissio vastaan Espanjan kuningaskunta. # Jäsenyysvelvoitteiden noudattamatta jättäminen - Polykloorattujen bifenyylien ja polykloorattujen terfenyylien käsittelystä (PCB/PCT) annetun direktiivin 96/59/EY 4 artiklan 1 kohta ja 11 artikla. # Asia C-47/01.

Tärkeä oikeudellinen huomautus

|

62001C0047

Julkisasiamiehen ratkaisuehdotus Jacobs 6 päivänä kesäkuuta 2002.  -  Euroopan yhteisöjen komissio vastaan Espanjan kuningaskunta.  -  Jäsenyysvelvoitteiden noudattamatta jättäminen - Polykloorattujen bifenyylien ja polykloorattujen terfenyylien käsittelystä (PCB/PCT) annetun direktiivin 96/59/EY 4 artiklan 1 kohta ja 11 artikla.  -  Asia C-47/01.  

Oikeustapauskokoelma 2002 sivu I-08231

Julkisasiamiehen ratkaisuehdotukset

1 Tässä asiassa komissio vaatii yhteisöjen tuomioistuinta toteamaan EY 226 artiklan nojalla, että Espanjan kuningaskunta ei ole noudattanut polykloorattujen bifenyylien ja polykloorattujen terfenyylien käsittelystä (PCB/PCT) 16 päivänä syyskuuta 1996 annetun neuvoston direktiivin 96/59/EY(1) 4 artiklan 1 kohdan ja 11 artiklan mukaisia velvoitteitaan, koska se ei ole laatinut tai ainakaan ilmoittanut komissiolle tämän direktiivin kyseisissä säännöksissä tarkoitettua suunnitelmaa, pääpiirteittäistä suunnitelmaa ja yhteenvetoa inventaarioluettelosta. 2 Direktiivin 1 artiklassa säädetään seuraavaa: "Tämän direktiivin päämääränä on jäsenvaltioiden PCB:n valvottua käsittelyä, PCB:tä sisältävien laitteiden puhdistamista tai käsittelyä ja/tai käytetyn PCB:n käsittelyä koskevan lainsäädännön lähentäminen, jotta ne voitaisiin tehdä kokonaan vaarattomiksi tämän direktiivin säännösten perusteella." 3 Direktiivin 3 artiklassa säädetään seuraavaa: "Jäsenvaltioiden on ryhdyttävä tarpeellisiin toimenpiteisiin varmistaakseen, että käytetty PCB käsitellään ja PCB sekä PCB:tä sisältävät laitteet puhdistetaan tai käsitellään mahdollisimman pian, sanotun kuitenkaan rajoittamatta jäsenvaltioiden kansainvälisiä velvoitteita. Niiden laitteiden ja niihin sisältyvän PCB:n osalta, joista on tehtävä inventaario 4 artiklan 1 kohdan mukaisesti, puhdistaminen ja/tai käsittely on toteutettava viimeistään vuoden 2010 loppuun mennessä." 4 Direktiivin 4 artiklan 1 kohdassa säädetään seuraavaa: "Jäsenvaltioiden on varmistettava 3 artiklan noudattamiseksi, että inventaariot tehdään laitteista, joiden PCB-määrät ylittävät 5 dm3, ja niiden on toimitettava komissiolle yhteenveto tällaisesta inventaarioluettelosta kolmen vuoden kuluessa tämän direktiivin antamisesta. Voimakondensaattorien osalta 5 dm3:n taso käsittää koko yhdistelmän kaikki erilliset elementit." 5 Direktiivin 11 artiklassa säädetään seuraavaa: "1.  Jäsenvaltioiden on kolmen vuoden kuluessa tämän direktiivin antamisesta laadittava: -  suunnitelmat inventaarioluettelossa olevien laitteiden ja niiden sisältämän PCB:n puhdistamiseksi ja/tai käsittelemiseksi - pääpiirteittäinen suunnitelma 4 artiklan 1 kohdan mukaiseen inventaarioluetteloon kuulumattomien 6 artiklan 3 kohdassa tarkoitettujen laitteiden keräämiseksi ja myöhemmäksi käsittelemiseksi. 2.  Jäsenvaltioiden on ilmoitettava näistä suunnitelmista ja pääpiirteittäisistä suunnitelmista komissiolle viipymättä." 6 Direktiivi tuli voimaan 16.9.1996. 7 Komissio väittää, että Espanjan viranomaiset eivät ole laatineet tai ainakaan ilmoittaneet komissiolle direktiivin 4 artiklassa säädettyä yhteenvetoa inventaarioluettelosta eivätkä 11 artiklan 1 kohdassa säädettyä suunnitelmaa ja pääpiirteittäistä suunnitelmaa. 8 Espanja kiistää väitetyt jäsenyysvelvoitteiden noudattamatta jättämiset: se väittää, että kansallinen suunnitelma PCB:n ja PCT:n sekä niitä sisältävien laitteiden puhdistamiseksi ja käsittelemiseksi on hyväksytty ja julkaistu direktiivin osaksi kansallista oikeusjärjestystä saattavan 27.8.1999 annetun kuninkaan asetuksen 1378/99 edellyttämällä tavalla Espanjan virallisessa lehdessä(2) ja ilmoitettu myöhemmin komissiolle. 9 Komissio väittää vastauksessaan, että kyseisellä kansallisella suunnitelmalla ei korjata väitettyjä jäsenyysvelvoitteiden noudattamatta jättämisiä, koska se hyväksyttiin (6.4.2001) komission 18.9.2000 päivätyssä perustellussa lausunnossa säädetyn kahden kuukauden määräajan päätyttyä ja sen jälkeen, kun komissio oli nostanut kanteensa yhteisöjen tuomioistuimessa (5.2.2001). Komissio väittää toissijaisesti, että suunnitelma ei ole täysin direktiivin vaatimusten mukainen. 10 Espanja kiistää vastauksessaan komission suunnitelman sisältöä koskevat väitteet ja selostaa yksityiskohtaisesti, että se on noudattanut direktiivin vaatimuksia. 11 Mielestäni on tarpeetonta käsitellä kysymystä siitä, oliko suunnitelma direktiivin vaatimusten mukainen, koska on joka tapauksessa selvää, että suunnitelma hyväksyttiin komission perustellussa lausunnossa säädetyn määräajan päättymisen jälkeen. Yhteisöjen tuomioistuimen oikeuskäytännön mukaan arvioitaessa sitä, onko jäsenvaltio jättänyt noudattamatta jäsenyysvelvoitteitaan, on otettava huomioon jäsenvaltion tilanne sellaisena kuin se oli perustellussa lausunnossa asetetun määräajan päättyessä eikä yhteisöjen tuomioistuin voi ottaa huomioon tämän jälkeen tapahtuneita muutoksia.(3) 12 Komission kanne on näin ollen perusteltu. Ratkaisuehdotus 13 Edellä esitetyn perusteella ehdotan, että yhteisöjen tuomioistuin 1) toteaa, että Espanjan kuningaskunta ei ole noudattanut polykloorattujen bifenyylien ja polykloorattujen terfenyylien käsittelystä (PCB/PCT) 16 päivänä syyskuuta 1996 annetun neuvoston direktiivin 96/59/EY 4 artiklan 1 kohdan ja 11 artiklan mukaisia velvoitteitaan, koska se ei ole laatinut säädetyssä määräajassa tämän direktiivin kyseisissä säännöksissä tarkoitettua suunnitelmaa, pääpiirteittäistä suunnitelmaa ja yhteenvetoa inventaarioluettelosta 2) velvoittaa Espanjan kuningaskunnan korvaamaan oikeudenkäyntikulut. (1) - EYVL L 243, s. 31. (2) - BOE 18.4.2001. (3) - Ks. asia C-372/01, komissio v. Luxemburg, tuomio 16.5.2002.